CELEX: 62021TN0074
Language: fi
Date: 2021-02-05 00:00:00
Title: Asia T-74/21: Kanne 5.2.2021 – Teva Pharmaceutical Industries ja Cephalon v. komissio

22.3.2021   
            
            
               FI
            
            
               Euroopan unionin virallinen lehti
            
            
               C 98/34
            
         
      Kanne 5.2.2021 – Teva Pharmaceutical Industries ja Cephalon v. komissio
      (Asia T-74/21)
      (2021/C 98/39)
      Oikeudenkäyntikieli: englanti
      
         Asianosaiset
      
      
         Kantajat: Teva Pharmaceutical Industries Ltd (Petach Tikva, Israel) ja Cephalon Inc. (West Chester, Pennsylvania, Yhdysvallat) (edustajat: asianajajat D. Tayar ja S. Ortoli)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan komission 26.11.2020 antaman päätöksen C(2020) 8153 Final kokonaisuudessaan
               
            
                  —
               
               
                  kumoamaan Teva Pharmaceutical Industries Ltd:lle ja Cephalon Inc:lle riidanalaisen päätöksen 2 artiklassa määrätyt sakot
               
            
                  —
               
               
                  toissijaisesti alentamaan Teva Pharmaceutical Industries Ltd:lle määrättyjen sakkojen määrää huomattavasti
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat neljään kanneperusteeseen.
      
                  1)
               
               
                  Ensimmäisen kanneperusteen mukaan komissio teki oikeudellisen ja tosiseikkoja koskevan virheen katsoessaan, että kyseessä oleva sopimus muodosti tarkoitukseen perustuvan kilpailunrajoituksen.
               
            
                  2)
               
               
                  Toisen kanneperusteen mukaan komissio teki oikeudellisen ja tosiseikkoja koskevan virheen katsoessaan, että sovintoratkaisu muodosti tarkoitukseen perustuvan kilpailunrajoituksen.
               
            
                  3)
               
               
                  Kolmannen kanneperusteen mukaan komissio teki virheen soveltaessaan SEUT 101 artiklan 3 kohtaa.
               
            
                  4)
               
               
                  Neljännen kanneperusteen mukaan Tevalle ja Cephalonille määrätyt sakot on kumottava tai ainakin Tevalle määrättyjen sakkojen määrää on alennettava huomattavasti.